text:
SAN PEDRO SULA - Ayera nochi selekshon di Kòrsou a enfrentá selekshon den nan di dos wega di CONCACAF Nations League. Esaki despues di a pèrdè e promé wega ku skor mínimo djabièrnè den stadion Ergilio Hato. Kòrsou a kuminsá ku un 4-3-3 ayera. Kaminda tabatin 3 modifikashon di e 11 ku a kuminsá e promé djabièrnè na Kòrsou. Leandro Bacuna, Juninho Bacuna a drenta na lugá di Roly Bonevacia i Kenji Gorre. Miéntras ku Roshon van Eijma a remplasá Suently Alberto ku no a rekuperá kompletu di su leshon.
Selekshon di Kòrsou a kuminsá e wega bon ku 2 chèns di gol den e promé 10 minütnan di wega, pero no a logra konkretisá niun di nan dos. Honduras mesun kos ku djabièrnè tabata kuminsá vários di nan atakenan riba Kòrsou su banda robes di defensa.
Na di 34 minüt despues di un kòrner kòrtiku di Cuco Martina, Leandro Bacuna ta probechá di un rebote pa depositá esaki den gol i asina manda Kòrsou ariba. Esaki tabata e di dos gol di Leandro Bacuna den su karera kontra Honduras. I e promé tempu a finalisá ku Kòrsou ganá ku skor di 1 pa 0.
Honduras ta kuminsá e di dos tempu ku 4 kambio. Ku e kambionan Honduras ta sòru pa buta hopi preshon riba e defensa di Kòrsou. Na di 65 minüt di wega Honduras tabatin gritunan pa penal na momentu ku Eloy Room ta kòrta un avanse di un delantero hondureño den área penal. Rèfri a bisa no tin nada kontra e deseonan di hungadónan di Honduras. Selekshon di Kòrsou a pasa den situashonnan di hopi peliger pero a keda mantené nan gol limpi. Tabata na di 82 minüt despues di un remate violento di Leandro Bacuna, ku Vurnon Anita krusa e bala den área penal pa Anthony van den Hurk depositá esaki den gol. Na di 94 minüt Honduras ta kòrta e bentaha ku un gol. Pero Kòrsou ta gana ku skor di 2 pa 1.
Ku e viktoria aki selekshon di Kòrsou ta para awor riba Honduras riba e tabla ku tur dos selekshon faltando dos wega kontra Canada. Selekshon di Kòrsou lo ta den akshon dia 9 di yüni awor kontra Canada. NOTA: Texto ta scirbi den Papiamento fonetico di Corsou.
WILLEMSTAD – Awe Corsou ta konosé un oumento drástiko di preis di kombustibel. Komunidat di Kòrsou ta bai paga kasi 3 florin pa liter di gasolin. Ayera, algu promé ku dia a bòltu, por a tuma nota kon drùk pòmpnan di gasolin tabata. Hopi hende a bai tènk pa por skapa sikiera e oumento pa tanki ku nan a yena.
WILLEMSTAD - Tabata un shòk pa tur ku konosé Sheila Van de Werp, ora ku e notisia a plama aki na Kòrsou ku Sheila a pèrdè su bida den un aksidente di tráfiko. Esaki por a opservá for di e kantidat di ekspreshonnan di lamento di parti su amigunan i konosí di “Facebook”.
WILLEMSTAD - Djaluna den oranan di anochi, a tuma lugá un intento di atrako riba un trùk di distribushon di kombustibel di Curoil. E shofùr atento ku a tuma nota ku un deskonosí a logra subi riba trapi di e trùk, a kue mesora direkshon pa warda di polis Rio Canario i di e forma aki a logra evitá un suseso ku por tabata tin un desenlase lamentabel.
VANCOUVER - Còrsou ayera nochi na Vancouver, Canada, a hunga su di tres partido di e fase di grupo di CONCACAF Nations League. E rival tabata Canada ku a resultá di un nivel basta superior na Kòrsou i esaki a keda demostrá tantu na e manera fásil ku nan a dominá e wega komo tambe e kuater golnan ku a keda anotá.
WILLEMSTAD - Ayera Velas Latinoamérica 2022 (VLAC 2022) a ranka sali 8 or di mainta ora defensa hulandes ta risibí e barku Cuauhtémoc di Mexico ku tirunan di saludo na entrada di haf di Kòrsou. Djis su tras a sigui tur e otro barkunan di bela (tallships) risibí pa kantidat di persona ku a bai para na entrada di St. Anabaai. Bon biní na nos dushi Kòrsou!
WILLEMSTAD - Si sosodé un kalamidat natural ne momentunan aki Kòrsou lo no tin sufisiente ‘shelter’ komo espasio pa akomodá hendenan ku mester a ser evakuá. Gobièrnu ta konsiente ku lo mester di konstruí mas shelter, pero meskos ku hopi otro proyekto, esaki tambe ta dependé di finansa, kual no tin muchu ne momentunan aki. Esei EXTRA por a komprondé for di deklarashon di tantu Promé Minister sr. Gilmar Pisas komo sr. Lesley Fer, ku ta e direktor di entidat nashonal pa maneho di kalamidat i krísis. T’asina ku dia 1 di yüni a temporada di orkan a inisiá ofisialmente i lo terminá na luna di novèmber 2022.


c: text/html

text: Diadomingo mainta a drenta informe di cu e musica duro na Papilon ta molestia e bisiñanan den nan oranan di descanso. Mesora a dirigi e patruya na e sitio. Na yegada di e patruya a bin compronde cu aki ta trata di e mesun hendenan cu nan a atende banda di 2 or di madruga pa musica duro pero mainta si a bira dimas ora cu segun nan, nan conose e ley y a blaas esaki 7’or di mainta. Polis a papia varios biaha cu nan pero nan a para ariba cu nan mag. Varios paruya a bay na e sitio, ni cuanto a purba splica nan, toch nan no a compronde ni a razona.Polis e ora ey a kibra e fiesta y a bay cu tur e bebidanan pero na e momentonan ey 2 “sabi” a sali y a keda deteni. Despues di esey cos a caba.!

robotstxt: allowed

filter: keep


text: Moko – Diamars ultimo, Dia di Betico, e conocido luga na Moko caminda abo no ta wak ‘nan’, pero ‘nan’ si ta wak bo, esta La Roca Rum Shop, a tene su clasico torneo ‘NOS CU NOS’ den biyar. Den bon ambiente, rond di 12 or, ya algun dje conocido trabuconan di tur ora a cuminsa yega pa inscribi pe torneo, cual tabata tin e formato di ‘Scotch Doubles’ (ta tira den pareha y om de beurt).Aki nan, tournament leader, e conocido Andres Figaroa, a splica reglanan di torneo y cu cada pareha lo wordo forma door di tira lot y no via e systema di “e ta mi patna”! Lot a wordo tira y e siguiente duonan a keda forma: Juni ‘Kilowatt’ Figaroa cu Jeannine Werleman, ‘The Rock’ hunto Andres Figaroa, Angelo ‘Bulldozer’ Wernet cu Junior, Didi cu Maikel ‘Opname’, Carlos ‘Pythagoras’ Croes hunto cu Anthony ‘Gigabyte’ Croes, Mark ‘Hollander’ cu Juni Celsio. Señora Fortuna a papia!Den prome ronde, Andres cu The Rock ta perde di Juni cu Jeannine cu score di 1-2! Rumornan ta core rond cu Andes y The Rock a entrega na ultimo pasobra nan mester yega Maristela na tempo.Didi y Maikel ‘opname’ ta dal Juni cu Angelo 2-0, y Mark cu Juni Celsio ta probecha di Anthony cu Carlos Croes cu 2-0! Ni cuanto instruccion tactico Carlos duna, Anthony su ‘chip’ no tabata wanta e ‘info’!Den un candeloso semifinal, Juni y Jeannine ta manda Maikel ‘Opname’ y Didi bay sosega, y den un final di corta rosea, e mes un Juni y Jeannine ta mustra Mark y Juni Celsio cu suerte tin cu caba un dia! Cu score di 2-1, Juni ‘Kilowatt’ y Jeannine Werleman ta corona campeon di torneo La Roca Dia di Betico! Un tremendo showdown cu a inspira exgobernador Refunjol pa challenge La Roca den un bataya den biyar. Keda pendiente!


text:
Aruba
Evelyn Wever-Croes: Nos no ta wardando Besaril yega pa Vallejo sali
For di algun tempo caba tin rumor circulando cu parlamentario Arthur Vallejo lo bay tuma su retiro for di parlamento. Algun siman pasa caba a puntra minister presidente, Evelyn Wever-Croes, tocante esaki pa cua el a bisa cu en berdad Vallejo tabata considerando su opcionnan y a pensa cu kisas e por sirbi comunidad den un miho manera pafo di parlamento en bes di den parlamento. Sinembargo, esaki no a resulta y pues Vallejo no tin ningun plan concreto ni palabracion cu e ta bay retira.
Wever-Croes a bisa cu si acaso den futuro un parlamentario di fraccion di MEP no por of no kier keda den parlamento, e ora lo tin un vacatura en berdad y lo mester yena esaki. Pues a clarifica cu ex-minister plenipotenciario no ta bay tuma luga di Vallejo ya cu tin diesun hende prome cu ne cu lo por tuma e posicion aki. Alabes el a bisa cu si ningun hende prome cu ne tuma e posicion y Vallejo tin e posibilidad pa tum’e, pasobra por ehempel e no a haci nada malo y no tin nada malo riba su nomber, no lo tin problema cu esaki.
Pa un relato mas amplio, lesa bo proximo edicion di TREMPAN.


text: ORANJESTAD – Trahadonan di e compania di transporte publico Arubus a bay den accion diaranson mainta, aunke nan ta yame un ‘reunion extraordinario’ durante ora di trabou. E motibo segun e sindicato SEPPA, ta cu gerencia ta hungando un wega cu nan pa loke ta reunionan pa trata e.o. structura salarial di e trahadonan. Ora cu a tende cu un reunion yama pa awe mainta door di mediador a keda cancela atrobe, (director segun SEPPA a cancela varios reunion) e trahadonan a bisa cu ta basta y a dicidi di reuni mainta durante ora di trabou pa mustra nan malcontento. E sindicato su representante Edmundo Marlin ta bisa cu ta un reunion extraordinario unda cu ta splica trahadonan e situaciona actual. A bisa cu e structura salarial ta pega pa 7 aña caba y e trahadonan ta cansa di e manipulacionan. Director ta sconde tras di hunta, y ora cu hunta a keda apunta, asina mes tabata sigui manipula y cancela reunion. E awa a pasa hariña y awe e trahadonan a para pafo.


text:
kenneth vrolijk
-
Cali Valle 2021
Kenneth a atende seminario di hefe di mission
Recientemente hefe di mission pa wega panamericano junior Cali Valle 2021, Kenneth Vrolijk a atende seminario di hefe di mission…Read More »
-
Olympic News
Kenneth apunta pa FIBA
Kenneth Vrolijk apunta den e National Federation Support and Development di FIBA pa e periode di anja 2019 – 2023.…Read More »
-
Lima2019
Team Welcome Ceremony na Lima
Hefe di Mission, Kenneth Vrolijk ta conta di e Team Welcome Ceremony y ta elabora riba e competencianan den e…Read More »
-
Buenos Aires 2018
Interview Hefe di Mision Kenneth Vrolijk
Hefe di Mision, Sr. Kenneth Vrolijk ta conta di e delegacion di Aruba den e Youth Olympic Games 2018 na…Read More »
-
News
COA a nombra hefenan di Mission pa tres wega grandi
Comite Olimpico Arubano a nombra Hefenan di Mision pa e siguiente tres weganan grandi. Comite Olimpico Arubano a scohe su…Read More »
-
News
Kenneth Vrolijk na caminda pa Buenos Aires
Hefe di Mision pa e Weganan Olimpico Hubenil, Kenneth Vrolijk a biaha pa Buenos Aires, Argentina. E dianan 24 pa…Read More »


text:
Un detenshon den kaso di atrako.
KOMUNIKADO DI PRENSA 285/ 2021
9 ougùstùs 2021
Un detenshon den kaso di atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Den kuadro di un investigashon ku e Tim di Atrako ta realisando tokante di un atrako dia 5
di ougùstùs último riba un minimarket, e personal a realisá un detenshon.
Djaluna dia 9 di ougùstùs 2021, a detené e hòmber sospechoso E.S.J. di 21 aña di edat nase
na Kòrsou.
Detenshon di e sospechoso aki a tuma lugá alrededor di 12.15’or den Noord Roozendaal na
altura di un minimarket.
Despues di su detenshon, e reshèrshinan a bai na kas di e sospechoso na unda nan a tene
un entrada hudisial i a konfiská varios artíkulo ku ta di importansia pa e investigashon.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
Estudio di anticurpa contra
SARS-CoV-2 (COVID-19) den e poblacion di Aruba
Bo ta participa?
1
Stap 1:
-
Registra bo persona via e Aruba Health App. Esaki ta obtenibel via Google Play Store of Apple App Store.
-
Completa e cuestionario via: https://forms.labhoh.app
-
Uza bo codigo personal: zie originele brief voor code
-
Bo lo por jena e cuestionario ariba bo computer of ariba bo smartphone.
Despues di jena e cuestionario digitalmente bo lo por traha un cita.
Si bo persona no a logra cu e cuestionario digitalmente, sigui cu stap 2.
2
Stap 2: Tuma contacto cu e callcenter na number di telefon 2800101 of manda un email pa callcenterdvg@gmail.com
Si no a completa e cuestionario digitalmente e callcenter lo traha un cita pa un entrevista telefonico. Despues di hasi e encuesta telefonicamente, lo traha un cita pa tuma muestra si sanger.
3
Stap 3: Tumamento di muestra di sanger lo ta segun cita acorda na laboratorio di bo preferencia unda tambe lo yena e formulario di consentimento.


text:
Life Style: Nos no por nenga cu ta sinti hopi bon ora cu nan ta calcula bo menos aña di loke enrealidad bo tin. Un bida saludabel, haci ehersicio regularmente, no huma of simplemente ta feliz ta yuda cu nos aspecto fisico ta kita poco aña di nos.
Nos lo mustra mas jong di loke nos ta. Apesar di tur cos, e interior di nos curpa por desmenti e bunita fantasia cu e fuente di e hubentud ta di nos banda, pior ora cu nos a pasa nos 30 aña caba.
No ta importa muestra nan di enbiehesimento fisico, ya cu e proteina nan cu ta compone bo sanger ta anunciando cu bo curpa ta dispidiendo di e hubentud y lamentablemente cu esey ta pasa despues di 34 aña. Un grupo di cientifico di Universidad di Stanford ta bisa cu enberdad e proteina nan cu tin den nos sanger ta yuda nan midi pa sa den ki momento nos curpa ta cuminsa bira “bieu” y esey ta cuminsa cu 34 aña bay ariba.
aunke cu awendia tin hopi producto y cirugia cu hende por haci pa asina keda mustra hoben pero e realidad ta otro.


text:
les di Sabbatskol
otro idioma
Les di sabbatskol kuartaal 3, aña 2022, Titula: Den e krisol ku Kristu
Les 13: Kristu den e Krisol
Kristu den e Krisol
Lesa pa e siman aki:
Luke 2:7, 22-24; Matt. 2:1-18; John 8:58, 59; Luke 22:41-44; Matt. 27:51, 52; Rom. 6:23; Titus 1:2.
TEKSTO PRINSIPAL:
"Banda di e di nuebe ora, Hesus a dal un gritu duru: 'Eli, Eli, lama sabagtani Esei ta nifiká: 'Mi Dios, mi Dios, pakiko Bo a bandoná Mi?'" (Mateo 27:46).
sabbat, 17-09-2022
Ki ora ku nos wak e asuntu di sufrimentu, e pregunta ta bin: Kon piká i sufrirnentu a surgi pa promé biaha? Pa medio di evelashon divino nos tin bon kontesta: Nan a surgi pasobra ser liber a abusá di e libertat ku Dios a duna nan. Esaki ta hiba na un otro pregunta: Dios tabata sa di antemano ku e sernan aki lo a kai? Sí, pero opviamente El a pensa ku tabata, manera C. S. Lewis a skirbi, "bal e riesgo".
Bal e riesgo? Pa ken? Pa nos,miéntras Dios ta sinta den shelu riba Su trono? No eksaktamente. E libertat di tur Su kriaturanan inteligente ta asina sagrado ku, enbes di nenga nos libertat, Dios a skohe pa karga riba Su mes e impakto di e sufrimentu kousá pa nos abusu di e libertat ei. I nos ta mira e sufrimentu akí den bida i morto di Hesus, kende, siendo a sufrí den nos karni, a krea lasonan entre shelu i tera ku lo dura a lo largu di eternidat.
Un Bista Riba e Siman: Kiko Hesus a sufrí na nos fabor?
Kiko nos por siña di Su sufrimentu?
Studia e lès di e siman akí pa prepará pa Sabat, 24 di sèptèmber.
149


text:
Bernie Madoff, e financiero cu a orkesta loke ta ser bisa di ta e ‘Ponzi scheme’ mas grandi den historia, a fayece na edad di 82 aña. E portavoz di Federal Bureau of Prisons a informa cu Madoff a muri 14 di april 2021 den Federal Medical Center (FMC) Butner na North Carolina. Aunke no a menciona e causa di e morto di Madoff, pero un fuente a bisa na Associated Press, cu el a muri pa causanan natural. Na principio di 2020, Madoff a bisa na The Washington Post, cu e tabata sufri di un insuficiencia renal terminal, y el a busca pa haya liberacion compasivo pa por biba e resto di su bida como un homber liber.”Mi tin un enfermedad terminal”, el a bisa den un entrevista telefonico cu e medio. “No tin cura pa mi tipo di enfermedad. Pues, bo sa, cu mi a sirbi. Mi a sirbi ya 11 aña y francamente, mi a sufri a traves di esaki”. Su solicitud a ser nenga na final di 2020.
Madoff a ser aresta na december 2008 pa acusacionnan di su empresa, Bernard L. Madoff Investment Securities, cu a estafa biyones di dollar tanto di individuo, negoshi como e organisacionnan benefico. El a wordo declara culpabel pa 11 cargo pa e delitonan grave relaciona cu fraude, labamento di placa, declaracionnan falso y perhurio. El a wordo sentencia na 150 aña di prison, cu el a cuminsa cumpli na juli 2009. Entre e tantisimo victimanan di Madoff tin e director Steven Spielberg, ex-propietario di New York Mets, Fred Wilpon, e actor Kevin Bacon y e premio Nobel di Paz Elie Weisel. Madoff y su casa, Ruth, a purba di comete suicidio despues di su aresto, su casa a afirma na CBS. Na 2010, e yiu di pareha, Mark cu tabatin 46 aña, a horca su curpa den su apartamento na Manhattan, riba e di dos aniversario di e aresto di su tata.


text:
Ocean Charity ta haci un donacion inicial di $90,000 na e parkenan marino riba e seis islanan di Caribe Hulandes. E donacion lo financia proyecto, entre otro proteccion di coral y capacitacion di marine ranger hoben.
E organisacion di caridad pa conservacion di ocean Blue Marine Foundation a anuncia cu e ta otorga $90,000 den fondo pa apoya conservacion di lama den Caribe Hulandes. Un cantidad di proyecto cu ta wordo ehecuta door di organisacionnan di maneho di area proteha na e seis islanan lo ricibi cada un un donacion di $15,000. E financiamento ta e prome paso den un asociacion a largo plazo pa sostene e islanan y yuda sigura financiamento sostenibel via Dutch Caribbean Nature Alliance (DCNA) Trustfonds.
Pa mehora maneho di ocean, Blue Marine ta haci uzo di un combinacion di intervencion top-down y entrega di proyecto bottom-up pa yuda e comunidadnan local den frontline di conservacion di naturalesa. Lo traha hunto cu DCNA pa yuda e organisacionnan di parke marino proteha e biodiversidad unico y menasa di Caribe Hulandes.
E asociacion nobo ta un desaroyo importante den maneho exitoso di e parkenan di conservacion marino den Caribe Hulandes. E organisacion di caridad situa den Reino Unido a establece un fondo di subsidio chikito pa brinda acceso rapido pa sosten pa proyecto di conservacion di naturalesa den situacion critico di parkenan marino.
E proyectonan individual y nan socionan local ta:
- Aruba: monitoreo di e calidad di awa den Area Marina Proteha (AMP) y moerasnan, conhuntamente cu Fundacion Parke Nacional Aruba (FPNA)
- Boneiro: evaluacion di e perdida di coral di piedra (Acroporido, por ehempel, coral cacho di bina y coral cacho di elk) y su posibel recuperacion den futuro, hunto cu Stichting Nationale Parken Bonaire (STINAPA Bonaire)
- Corsou: a establece un programa di educacion marino di transporte den autobus y un programa di marine ranger hoben, conhuntamente cu Caribbean Research and Management of Biodiversity (CARMABI)
- Saba: donacion di un sala di control di clima pa e stacion nobo di campo marina, den colaboracion cu Saba Conservation Foundation (SCF).
- Sint Eustatius: evaluacion di salud di e coralnan, abundancia di pisca y diversidad di e rifnan, conhuntamente cu Eustatius National Parks Foundation (STENAPA)
- St Maarten: monitoreo di habitat marino, conhuntamente cu Nature Foundation St. Maarten (NFSXM)
Ecosistemanan unico na e islanan ta vulnerabel pa menasa manera bestia di cria salvahe cu ta causa sedimentacion na e rifnan y e especienan invasor, incluyendo lionfish y enfermedadnan di coral. Tambe nan ta core riesgo di sobrepesca, cambio di clima, desaroyo di costa, erosion y acumulacion di alga dañino causa pa awa residual.
E islanan di Caribe Hulandes tambe ta habitat importante di “carbon blauw”: ecosistema di ocean manera yerba di lama, mangel y otro mata di lama cu ta absorba y mantene carbon di e atmosfera di tera. E yerbanan di lama ta asina eficiente den esaki cu nan por captura y warda dioxido di carbon hasta 35 biaha mas rapido cu selvanan tropical. E maneho y proteccion di e habitatnan di carbon blauw ta vital den e lucha contra cambio di clima.
E medidanan actual pa conservacion di lama na e islanan ta inclui un santuario di mamifero y tribon di 25.390 km cuadra, santuario di Yarari, den e Zona Economico Exclusivo di Boneiro, Saba y Sint Eustatius. E seis islanan tin Area di lama Proteha di costa cu ta varia den tamaño di 10 pa 60 kilometer cuadra.
Jude Brown, Gerente Senior di Proyecto di Blue Marine, a comenta:
Despues di a bishita dos di e islanan recientemente, mi tabata testigo di con special e region aki ta. Buceando den e awanan di Saba, mi a mira Tarpon enorme ta landa entre scol di blue tang y tortuga caret alimentando nan mes cu yerba di lama. Tambe mi a mira e desafionan cu e islanan aki ta enfrenta, desde malesa di coral te problema cu desaroyo di costa. Ta un oportunidad emocionante traha den Caribe Hulandes, aportando experiencia y fondo di Blue Marine pa uni cu e rikesa di conocemento cu ya tin na e islanan aki, pa traha hunto pa proteha e bida marino importante rond di e islanan aki.
Tadzio Bervoets, Director di e DNCA a comenta: “Caribe Hulandes ta consisti di e Islanan bou di biento di St. Maarten, Saba y St. Eustatius y e Islanan riba biento Aruba, Boneiro y Corsou. E naturalesa di Caribe Hulandes ta contene e biodiversidad mas rico di Reino di Hulanda. E diverso ecosistemanan ta un magnet pa turismo y, na mes momento, e fuente di ingreso mas importante pa e residentenan di Caribe Hulandes. E naturalesa di e islanan ta unico y importante, pero tambe fragil. Otro siman nos lo ta na Hulanda pa presenta un Plan di Accion di Clima pa Caribe Hulandes pa enfatisa e necesidad urgente pa un futuro di clima inteligente pa nos islanan.”


text:
ORANJESTAD,Aruba
Parlamentario Endy Croes ta continua cu e ronda pa brinda splicasion riba e contracto di Citgo. Primordialmente como cu e Ley aki ta na Parlamento pa wordo trata den e dianan of siman nos dilanti unda Parlamento lo mester aproba un Ley unda lo apodera pa 3 ministers esta Minister President, Minister di Financien y Minister di Infrastructura pa firma e “Termination Agreement” pa por sali finalmente na un forma legal for di e deal cu Citgo.
Gobierno anterior a mara Aruba na man cu pia den art 16.3 di e DPA:
Parlamentario Endy Croes kier mustra awe con gobierno anterior a mara Aruba na man cu pia cu e contracto cu nan a firma 10 di Juni 2016 esta e Definitive Participation Agreement ( DPA). Den e contracto aki gobierno a acepta artikel 16.3 cual nos lo amplia akirato riba dije. Den un otro documento cu gobierno anterior a firma almismo momento nan a ripiti lokual ta para den artikel 16.3 tambe den e documento aki. Den e Refinery Lease Agreement ( RLA) bou artikel 19.3 gobierno a laga ancra e mesun artikel 16.3 di e contract principal den esaki tambe. Criyoyo bisa a “changa double 6”. No ta comprendible pakiko a hasi esaki y siguientemente lo spika e artikel aki.
Artikel 16.3 ( DPA) y Artikel 19.3 (RLA): Limitation on Liability
Artikel 16.3 di e Definitive Participation Agreement (DPA) y artikel 19.3 di e Refinery Lease Agreement (RLA) ta identico y a wordo ripiti pa garantisa cu Aruba no por efectua ningun claim. “ Ningun partido tin e derecho sea indirecto, icidental of di mal intension pa hasi cualkier “claim” riba incumplimento di e contracto of usa cualkier otro theoria alrespecto rersponsabilidad cu por existi relaciona cu e acuerdo aki esta Aruba Project. Partidonan ta renucia, libera y ta acorda cu no lo demanda of persigui otro pa tal indole.”
Gobierno di Aruba a changa e double 6:
Parlamentario Endy Croes ta splika ta masha hopi passages tin den e contracto aki cu ta lanta masha hopi duda den esnan cu a negosha y firma e contracto aki lo no por tabata tin Aruba na pecho. Awe ta ilustra solamente dos artikel identico den dos diferente contractonan firma pa Gobierno y RDA cu CITGO jegando na acuerdo mutuo cu no lo “claim” otro den cualkier incumplimento. Strañami con Mike de Meza, Richard Arends y Marlon Sneek ta grita pa no exonera CITGO pero kier pa claim CITGO y bringe 5 aña den corte internacional mientras nan mes a firma basta trampa pa Aruba den e contractonan aki. Di Marlon Sneek nos ta compronde su kennis riba e materia ta hopi limita pero pa Mike Eman, Mike de Meza y Richard Arends nos a expect un trato fair y na fabor di e pueblo cual lamentablemente no tabata asina.


text:
ORANJESTAD,Aruba
Hospital na Aruba, mescos cu hopi otro na mundo,
lo cuminsa cu un investigacion di transfusion di plasma di pashentnan cu a recupera di
coronavirus cual por salba bida di esnan cu ta hopi malo cu coronavirus.
Awo ta bay haci un investigacion y pues no sa si e tratamento aki lo ta uno efectivo. Den
mundo tin 20 pashent, 14 na China, 3 na Suisa, Hulanda y Merca tambe cu a cuminsa cu e
investigacion. Nan tin bon experencia cu e tratamento di plasma. Aruba ta e prome pais pa
investiga uzo di plasma pa combati Coronavirus den region di Centro America of Sur America.
Di e manera aki na Aruba tambe lo por tin un tratamento efectivo p’e virus aki.
Dr. Choudhry ta enfatisa cu e ta un investigacion y no ta tur hende ta bin na remarke pa haya
e plasma, pues solamente ora un hende ta interna den hospital y ta cumpli completamente cu
e criterianan stipula den e protocol.
KICO E INVESTIGACION TA ENCERA?
Dr. Zaheeb Choudhry, Internista -Nefrologo, a duna di conoce cu ora un hende contagia cu e
virus y recupera bon, e curpa ta produci anticuerpo. Loke por haci ta saca e plasma di e
pashent cu a recupera. Den e plasma tin anticuerpo y esey por duna pashentnan cu awor ta
contagia cu e virus. Tin hopi evidencia cu e tratamento di plasma y anticuerpo por traha
efectivo den e crisis aki. E tratamento ta uno hopi sigur y cu minimo chens di haya un efecto
secundario cu por ta un reaccion alergico.
Pashent cu Coronavirus, cu ta malo y interna den hospital y por ehempel ta den cuido
intensivo lo haya gran ayudo cu e plasma aki. E anticuerpo ta mata e virus directamente. E
tratamento no ta nobo, dr. Choudhry a splica. Tin basta experencia caba cu ne, antes cu e
Spanish Flu na aña 1918 y tambe na aña 2009 cu virus H1N1, esta Influenza y mas.
BIRA DONANTE!
Ta buscando ser masculino cu a haya Coronavirus y a recupera pues pa pa 2 siman ya no tin
sintoma mas y cu a test negativo na final di recuperacion.
E ta completamente safe y si abo ta un pashent recupera y kier yuda tuma contacto cu dr.
Choudhry pa haya mas informacion di e investigacion aki. Por manda un email na
z.choudhry@hoharuba.com of yama su oficina na 527-4374. Di e manera aki por bay dilanti
den e lucha contra Coronavirus.


text:
KRALENDIJK – E barku militar ‘MS. Zeeland’ ta di bishita na Boneiru for di djasabra 16 di mei.
Gezaghèber Edison Rijna a bisa: “Mi a haña petishon di Defensa pa e barku militar ‘MS. Zeeland’ bishitá Boneiru for di 16 di mei pa 19 di mei. Ta trata di un tripulashon di 70 persona ku ya a pasa hopi tempu riba laman, pues karentena no ta nesesario. Nan petishon ta pa nan ta na Boneiru pa 3 dia liber i a honra e petishon. A pone kondishonnan estrikto sí ku e tripulashon mester kumpli kuné pa nan por baha for di e barku i ta riba Boneiru. Por ehèmpel nan no mag bai mas ku 10 hende huntu na un sitio. I asina tin vários regla mas ku nan mester kumpli kuné. E petishon di defensa akí ta pas den e maneho di Tim di Maneho Insular, Eilandelijk Beleids Team (EBT). E tim a konsehá pa suavisá e medidanan di emergensia tiki tiki,” gezaghèber Rijna a menshoná.


text:
PARAMARIBO – E kompania di aviashon di Surnam SLM tin planiá pa reanudá e ruta Paramaribo-Amsterdam riba djarason 20 di yüli 2022. Esei e kompania a menshoná den un komunikado di prensa. Riba e mésun fecha ei a plania tambe e promé buelo Amsterdam-Paramaribo. Surinam Airways lo bula pa Amsterdam awor segun skema 3 biaha pa siman: kada djarason, djabièrnè i djadumingu.
E kompania di aviashon ku ta den nesesidat a sera pa esaki un kombenio ku e kompania di charter Airhub, ku ta duna avion, personal pa kabina i personal pa cockpit.
Ehekushon di buelonan riba ruta Amsterdam ta pará ketu ya pa dos siman. A perhudiká sentenares di persona kaba pa motibu di buelonan ku a skrap. Nan no tabatin otro posibilidat pa bai Sürnam ya ku ta KLM so ta bula direkto pa e pais. Komo ku e pedida ta haltu i no tabatin muchu lugá mas e pasashinan pa Sürnam serka KLM tambe a subi drástiko.


text:
E Campeonato di Liga Plata den futbol femenino 5 x 5 di AVB patrosina pa Aruba Bank NV a yega su final diadomingo atardi ora cu e dos finalistanan esta Bubali y Dakota a topa otro pa e duelo den “Last Women Standing”. Un final cu e conta cu un publico grandisimo cu a rondona e mini cancha di futbol na e compleho deportivo Franklyn Bareno na Piedra Plat.
Prome a introduci e dos ekiponan mescos cu den weganan grandi y despues a hiba palabra representantenan di futbol femenino den AVB y mas cu claro e patrosinador Aruba Bank. Mester bisa cu nos a presencia un bunita final entre e dos ekiponan aki cu a inicia cu hopi tension y nerviosismo.
Pa loke ta e wega mes mester bisa cu cada bez cu Bubali a anota gol, Dakota ebini bek den e wega y empata esaki. Den e di dos tempo e wega tabata 3 – 3 y aki e MVP di e wega final esta e capitan Rachelle Mora tabata grandi unda e ta yuda su ekipo Bubali bira campeon anotando dos gol. Na final e wega ta termina 6 – 3 na fabor di Bubali. E golnan di Bubali a bini di Tamika Almary, Edylienne Tromp y 4 gol di Rachelle Mora cu porcierto e bira e MVP y Goleador Maximo di e campeonato. Pa e ekipo di Dakota e anota e golnan Shamira Mathilda, Sharriene Vrolijk y Richadella Williams.
Na final Minister di Ensenansa y Deporte, Sr. Endy Croes den presencia di miembronan di AVB a hasi entrega di e medaya y trofeonan na tur e ekiponan cu a triunfa.


text:
Pa busca cos di hasi riba Dia di Tata por ta dificil. Si bo tin hopi problema pa pensa algo pa hasi; purba algun di e tips nan cu ta sigui. Of uza nan pa cuminsa haya un idea con pa duna honor y balor na bo Tata, Paps, Papa, Papi of Papai.
Pasa tempo di calidad cu Papi
1. Bay pasa un dia pafor di cas den Naturaleza, por ehempel bishita Parke Nacional Arikok.
Prepara bo plan di antemano, por ehempel cu un Mirado di Parha "Bird Watcher" of un Conocedo di Naturaleza.
2. Malcria Papi cu Desayuno riba cama
Riba Google nos por haya un sinfin di ideanan pa un desayuno super especial pa Papi. Riba e idea di kiko Papi ta gusta bo(so) ta traha su desayuno p’e. Si a cumpra otro regalo p'e por habri e regalonan e memento aki. Si a cumpra regalo na Noel Gift pa Papa por habri e regalonan e memento aki.
3. Sali bay core riba bicicleta cu Paps
Ta papia pa su mes. Por fabor tene na cuente pa escohe un ruta cu ta sigur/safe.
4. Siña tocante Papi su “Family Tree” – Stamboom
Investiga di antemano Papa su Stamboom y siña conoce mas di pasado di Famia di Papa y su Herencia Social - Cultural.
Esaki por ta un forma bo siña conoce boso famia mas complete; di pasado y presente.
5. Prepara un Scavenger Hunt
Scavenger hunt por ta un actividad hopi agradabel y pret pa hasi cu famia. E ta un manera tremendo tambe, pa sconde regalonan. E Dia di Tata venidero, purba di hasi un Scavenger Hunt pa Dia di Tata.
6. Traha un Puzzle hunto cu Papi
Combina e dunamento di regalo(nan) cu un actividad. Regala Papa un puzzle. Pa hasi e dia aki extra especial bo por laga traha un puzzle, di un potret di famia of un collage, cu lo ta un regalo unico y aprecia!
7. Hunga Weganan of Organiza un Competencia Familiar
Pensa riba un set di wega pa por competi cu otro manera un famia henter. Tambe por gana premionan ! Por ehempel ; weganan di mesa, of hungando weganan competitivo: bowling, scopet di awa, tiramento di renchi, Mens erger e niet cu dou grandi, hunga carta, video games etc.,
8. Traha un Obra di Man Personal pa Papi
Traha un Obra di Man pa Papi (frame cu Papi su Potret) y online bo por haya tips di hopi tipo di regalo cu bo mes por traha den un rato di ora pa PAPA)
9. Muchanan por haci un Show Special pa Papi
E por ta un Poesia, Stand-up comedy, Musica, baile y canto, Poppenkast, Show di Talento Special di Magia etc.,
10. Traha un DINNER SPECIAL pa Papi
Traha cuminda delicioso cu Papi y henter famia por disfruta pa bo demostra bo Amor pa Papi. Un treat special pa Papa; manera algo criollo, dessert etc., cu abo of boso mes a traha especialmente p’e.


text:
ORANJESTAD,Aruba
Awe diahuebs atardi pa 3:37 central di polis ta wordo notifica di un atraco cu lo a tuma lugar na un cas na Seroe Biento.Na yegada di patruya di polis ta bin compronde cu probablemente un hende homber cara tapa cu un arma di candela lo mester a atraca e persona na e cas. E atracador lo mestee ta tin un t-shirt color oranje y short preto bisti. E la a papia papiamento . E a bay cu un telefoon cellular. Despues e sospechoso lo a hui na pia , direccion pabao. Atraco Team a presenta na e sitio di e sucedido pa asina haci nan investigacion. Tambe polis technico y departamento di slachtofferhulp. Ken cu sa algo of a wak algo jama e tiplijn di polis cu ta 11141.


text:
Lider oposishon ta gana elekshon na Ghana.
Lider di oposishon, Nana Akufo-Addo a gana elekshonnan na Ghana. El a derotá e aktual presidente, John Mahama. E elekshonnan den e pais afrikano, a tuma lugá djarason 7 di desèmber, pero ta djabièrnè 9 di desèmber numa e resultado a keda publiká ofishalmente pa e komishon di elekshon. Mahama a aseptá su derota, asina e agensia di notisia Reuters a indiká.
Sostenedónan di e partido nobo di Akufo-Addo, Partido Patriótiko Nobo, a aklamá i baila den kayanan di e kapital Accra, na momentu ku a anunsiá e viktoria. Tabatin tambe masha pitamentu, tiramentu di klapchi i pagara durante e selebrashon.


text:
E aña aki por a mira un transformacion total den e apariencia di e estilista, Clyde Fuenmayor y e ta sintie awor den un solo palabra: magnifico! E ta lanta tur mainta 4:45 pa bay su rutina di ehercicio na gym y ta sintie energetico henter dia, pa atende su clientenan na ENVY by Clyde. For e estilista hoben cu a yega Aruba y pa e Clyde Fuenmayor awendia, por mira crecemento den tur sentido. Tanto emocional como ser humano y profesionalmente.
Clyde Fuenmayor den su entrevista cu revista FOCUS pa e edicion di juli, ta conta con el a yega Aruba 25 aña pasa y cu apesar di a confronta hopi ‘tropiezo’ na caminda, el a sigui dilanti pa logra su meta. El a sintie hopi biaha defrauda y ta bisa: “Ta den bo mes di tin e forsa y kere den bo mes y bisa cu si mi por!”. E estilista ta comparti tambe e motibo dicon e mester a tuma e decision pa haci un transformacion saludabel. Con el a siña kere den stima su mes y awo e ta aplica esey den su bida. Cu e ta totalmente feliz cu su estilo di bida nobo.


text:
Kolektá, Depositá i Gana den ‘Outo riba Outo’: Carnaval Casino ta duna chèns di gana 2 outo mas 50 mil florin na premio kèsh
Kolektá, Depositá i Gana den ‘Outo riba Outo’: Carnaval Casino ta duna chèns di gana 2 outo mas 50 mil florin na premio kèsh
WILLEMSTAD:- Carnaval Casino ta habri aña ku otro kampaña fenomenal, dunando tur miembro dòbel oportunidat di gana un outo. Aña pasá, Carnaval Casino a regalá 16 outo i mas di 200,000 florin na premio efektivo, tur esaki i mas ta hasi e casino esun mas bishitá i mas gustá na Kòrsou. Gerensia di Carnaval Casino ta habri aña gradisiendo tur miembro i siguidó di Carnaval Casino pa nan sosten den 2016 i ta komprometé pa sigui duna servisio ekselente den 2017. Den esaki ta inkluí algun kampaña i promoshon di kita sombré.
Den luna di desèmber Carnaval Casino a selebrá nan di 8 aniversario, manera por a spera esaki a bai kompañá ku diferente kampaña i promoshon kombiná ku hopi premio. Aña ta habri ku dòbel chèns di gana un outo i 50,000 florin na premio kèsh! Tur miembro sá ku purbando nan suerte na slotmachine, nan tin chèns di bai kas ku e KIA Cerato; esaki ta loke ta hasi Carnaval Casino e úniko ‘Las Vegas-style casino’ na Kòrsou. Ademas, di e KIA Cerato awor tin chèns di gana un Nissan Kicks 2017 nobo nobo!
Tur siman Carnaval Casino lo tin premio kèsh den su kampaña ‘Outo riba Outo’. Lo tin sorteo tur djasabra, kuminsando dia 4 di febrüari próksimo. Pa un chèns di gana e Nissan Kicks 2017 lo mester depositá e kupòn ku e miembro ta risibí ora akumulá 25 punto. Pa kada 25 punto akumulá, e miembro ta risibí 1 kupòn. Sorteo final pa e outo lo ta dia 17 di aprel, 2017. Carnaval Casino ta invitá tur miembro pa spar kupòn i partisipá na e kampaña di mas nobo ‘Outo riba Outo’. Pa mas informashon tokante reglanan por pasa na e “Players Center” den Carnaval Casino òf yama 435-5089. Carnaval Casino ta habrí tur dia for di 10’or di mainta te 4’or di mardugá ku posibilidat pa parker bo outo grátis. Dibertí, pero semper responsabel!


text: Prome cu nos di Rex Photography Aruba a bai busca e Award di Arch of Europe 2014 na Frankfurt Germany, nos a logra di hanja algun regalo nan hopi special for di Oficina di Tourismo ATA unda cu nos a hanja e “Golden Aruba from A to Z Book” cu ATA ta duna na momento nan Special manera e Ocacion cu nos di Rex Photography Aruba a bia na Alemania pa representa nos Isla y Compania. E Organisador nan a keda hopi contento cu e gesto tan bunita cu nos a duna nan , kinan riba e potret boso por wak ora Rex a duna e regalo na e Presidente di BID Mr Jose Prieto como simbolo di nos Isla Aruba cu sigur a wordo bon representa pa nos Compania Rex Photography Aruba.


text:
Oranjestad: Diahuebs merdia despues cu e avion cu lo por tabata tin un supuesto bom abordo, a aterisa na Aruba. Dos dama a keda deteni como sospechoso di tin algo di haber cu e supuesto bom aki.
E alarma di menasa di un bom a wordo bati, despues cu un stewardess abordo a haya un saco sospechoso y riba e saco tabata tin e palabra BOM scirbi. E tripulante no a confia esaki y pesey mesora a bati alarma. Dos dama cu tabata abordo di e avion a keda deteni como sospechoso, aparentemente nan lo tabata tin e saco aki den nan poder y esaki nan a lague un caminda cu e stewardess a bin topa cune.
Te na e momentonan aki no a haya niun bom, pero pa seguridad di un y tur, e expertonan ta bolbe haci full un buskeda. No ta conoci si e dos dama nan aki lo keda deteni, of laga den libertad.


text:
Djis nos ta basha bai urna. Entre esnan ku ta kompetí pa bo ‘bala kòrá’ tin un grupo muchu grandi ku tin un ‘werk- en denkniveau’ leu bou di averahe, algun ku a keda konfirmá pa Korte di ta kriminal i hopi ku un ‘track record’ dudoso. Prinsipalmente, un gran mayoria ta primintí kos ku no por sustansiá manera hisa ònderstant, penshon di behes, suèldo mínimo, akseptashon obligatorio di Hulanda di nos komo munisipio igual (pa loke ta trata derechi) pero ku akseptashon di nos èksihensianan pa èksepshon (di deber), brùg den laira, baha edat di penshon mientras nos poblashon ta bira mas bieu i chikí.
E pueblo seguidó di programanan na radio i televisión ku normal ta duna informashon, den e temporada aki ta risibí pago di partidonan pa bisa loke nan ke a kambio ku e presentadó no ta kuestioná nan. No ta identifiká e programanan ei debidamente komo pagá lagando hopi hende bou di impreshon ku ta trata aki di ‘notisia informativo’.
Votamentu a start apenas na 1937, mará na hopi kondishon manera kapasidat intelektual, ‘strafkaart’ i pago di belasting. For di 1949 tur hende por vota i bai riba lista. Mi no ta proponé kambia esaki. Mi ta atvertí sí ku ta responsabilit di kada un di nos ora e ta hasi un eskoho. Meskos ku bo lo no akseptá un (èks)molestadó di mucha atendé ku bo yu, dikon akseptá hendenan sin kapasidat i integridat pa atendé ku asuntunan kolektivo di pais?
Nos ta maestro di nos destino. Pero, tambe nos ta maestro di nos frakaso, sigur si nos sigi skohe hende pa bòn di supermerkado, karchi telefòn, tshirt. Nos tin den nos man pa nos destino no ta un tristu frakaso.
Willemstad, Korsou


text:
ORANJESTAD, 14 september 2020
Segun resumen di awe por tuma nota cu 24 persona mas a recupera, tin 14 caso nobo di Covid-19 cu a wordo registra di cual tur ta residente, total di activonan awo ta 1474, total di testnan haci ayera ta 266, di cual 52 test a wordo haci na laboratorio di hospital y e total di caso di fayecimento relata na Covid-19 a subi na 20. Forsa na famia di e fayecidonan
Hospital ta informa cu tin un total di 35 persona interna di cual 10 ta den cuido intensivo y 25 ta isola riba piso general.


text:
KRALENDIJK – Korte di promé instansia a posponé tratamentu di e kontenido di e kaso di atrako Divi Flamingo Casino pa di tres bia. Awor a tuma e desishon pa trata e kaso den 2021.
E tres sospechosonan den e kaso, G.M., C.S. i G.H.S., a presentá djarason último dilanti hues aki nan Boneiru. Abogado Van Lieshout, a representá Sharlon S. Miéntras abogado Winkel a presentá pa defendé Sharlonson S.. Geidiyon S. su abogado tabata Josephia, kende a presensia tratamentu di e kaso pa medio di konferensia di video, siendo na Kòrsou. Pa loke ta trata e kaso aki tabatin diferente reklamo di parti di abogadonan, ku nan no tin akseso pa drenta JICN pa por papia ku nan kliente.
Abogado van Lieshout abisa ku 3 siman pasa el a atendé ku su kliente na JICN, sinembargo e situashon no ta apropiá. Nan a tene e kombersashon pa medio di interkom, loke no ta garantisá sekresia entre abogado i kliente. Abogado a pidi pa e por papia ku su kliente na warda di polis. Fiskal Blanco ta bai atendé esaki. Abogado Osepa pa menshoná ku ainda e no a logra pa papia ku su kliente, loke tin influensia negativo riba nan relashon di konfiansa. Abogado van Lieshout a bisa: E ta deseá pa interogá no ménos ku 7 testigu. Entre otro el a menshoná algun nòmber di e testigunan. Abogado Winkel a pidi pa imágen mas amplio di e atrako. Abogado Osepa tambe ta deseá pa investigashon, sinembargo e ta anunsiá esaki despues di deliberá ku su kliente. Ámbos abogado a pidi hues pa posponé detenshon di aresto preventivo di nan kliente, mirando ku un bia mas ta posponé tratamentu di e kaso.
Fiskal Blanko a oponé. El a bisa ku ta trata di un kaso hopi serio i e ta pisa mas ku e benefisio personal di e akusadonan. Edelenbos a bai di akuerdo ku ministerio públiko, i a rechasá e petishon pa suspenshon di detenshon. Korte den promé instansia ta bai trata e kaso den su kontenido 14 di yanüari 2021.


text:
ORANJESTAD: Diasabra ultimo e proyecto “Op Zoek naar Boy” a yega na su final cu e develacion di un mural y un obra di teatro dedica na nos heroe di segunda guera mundial Boy Ecury. Un hoben balente y integro cu sigur ta un ehempel pa nos tur. E proyecto a wordo lansa na luna di februari di e aña aki como un homenahe pa e hoben heroe di Aruba cu a duna su bida dia 6 di november 1944 pa libertad di Aruba y Hulanda. Den un bunita ceremonia na Filomena College den presencia di Gobernador di Aruba, sr. Alfonso Boekhoudt y distinguido esposa, Minister Endy Croes, Minister Xiomara Maduro, Parlamentario Alvin Molina, famia y demas invitadonan special a devela e bunita mural aki.
E proyecto ta un colaboracion entre Stichting Cultuurgeneratie, Colegio San Antonio, Filomena College Mavo, Muchila Creativo, MBO Media Collge Amsterdam y Monumentenfonds Aruba. E artista local Esmeralda Kelly a crea un bunita mural riba e muraya na Filomena College, inspira pa e ideanan di e studiantenan durante workshopnan bou di direccion di Esmeralda Kelly y Rudberth Wolff. Despues di e ceremonia, invitadonan a dirigi nan mes na escenario principal Art Fair unda studiantenan di Colegio San Antonio a presenta un tableau vivant cu acompañamento musical di alumno y maestronan di Muchila Creativo.
Concluyendo Minister Endy Croes ta felicita sra. Esmeralda Kelly cu e bunita mural como tambe palabranan di pabien pa e alumnonan di Colegio San Antonio y Muchila Creativo pa nan excelente presentacion. Mandatario di Enseñansa ta gradici Fonds voor Cultuurparticipatie, Gemeente Amsterdam y Departamento di Cultura Aruba, alumno, scol y mayornan cu a haci e proyecto aki posibel.


text:
PROMÉ MINISTER GILMAR PISAS A HIBA UN KOMBERSASHON KU MINISTER JETTEN DI HULANDA
PROMÉ MINISTER GILMAR PISAS A HIBA UN KOMBERSASHON
KU MINISTER JETTEN DI HULANDA
Willemstad – Promé Minister Gilmar Pisas a hiba un kombersashon ku Minister di Klima i Energia di Hulanda dia 4 di novèmber 2022.
E kombersashon tabata tokante di kambio di klima i spesífikamente e konferensia di Nashonnan Uni relashoná ku kambio klimátiko, mihó konosi komo COP27.
Banda di Minister Jetten, tabata presente tambe den e kombersashon Promé Minister di St. Maarten Silveria Jacobs, Vise Promé Minister di Aruba Geoffrey Wever, Minister di Transporte, Integridad, Naturalesa, i Asunto di Grandinan Ursell Arends i Sekretario di Estado Alexandra van Huffelen.
Minister Jetten a pidi despensa di su parti di no a involví e tres otro paisnan den Reino mas trempan pa preparashonnan di konferensia di Nashonnan Uní COP27.
E la informá ku lo tin plan pa hasi esaki si pa e siguiente biaha.
Minister Jetten lo ke kolaborá mas tantu ku e paisnan den Reino riba e tópiko di klima. Promé Minister sr. Pisas a indiká ku Kòrsou tin problema di kapasidat i hende pa implementá e tratádonan. Komo paisnan chikí den Karibe ke mira mas fondo disponibel pa por implementá mas proyekto pa dil ku e konsekuensianan di klima.
E siguiente puntonan di akshon a keda palabrá:
- Pa Kòrsou i Hulanda traha huntu riba proyekto konkreto riba e tópiko di klim;.
- Minister Jetten lo papia ku su kolega minister di Relashonnan Eksterior Wopke Hoekstra pa duna mas aporte pa implementá e tratádonan internashonal tokante kambio di klima. Por ehempel e United Nations Framework Convention of Climate Change;
- I pa organisá un konferensia di klima otro aña na Aruba.
E reunion a bai den un esfera hopi ameno.


text:
Pronóstiko di tempu pa Kòrsou i bisindario bálido te djarason mainta 06:00 o.l., 23 di mart 2022.
Pronóstiko
Pronóstiko di tempu pa Kòrsou i bisindario bálido te djarason mainta 06:00 o.l., 23 di mart 2022.
Kompilá: djamars 22 di mart 2022, 05:00 o.l. (09:00 UTC).
Tempu: Parsialmente i generalmente seku.
Temperatura máksimo lo alkansá 30ºC i temperatura mínimo 25ºC.
Solo ta sali 06:39 i ta baha 18:47 o.l.
Bientu: Generalmente for di ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando fuerte den ráfaga; forsa 6 (40 te 50 km/ora, 22 te 27 nudo).
Situashon general: Un aire seku a drenta nos region, esaki ta kousa ku e chèns pa áwaseru lo bira ménos kompará ku dianan anterior. Ademas, bientu fuerte lo sigui kousa un laman ku olanan relativamente haltu.
Kondishon di laman: Moderá te basta brutu ku altura di olanan entre 1 i 2 meter (3 i 6 pia).
Fenómeno spesial: Ningun.
Perspektiva te djaweps mainta: Parsialmente nublá i no ta antisipá áwaseru signifikante.
Meteorólogo: Figueroa.


text:
E aña aki ta tuma luga, entre 6 pa 18 di november, e Conference of Parties 27 (COP27) den cuadro di e United Nations Framework Convention on Climate Change (UNFCCC), e di 27 edicion di e cumbre climatico anual di Nacionnan Uni. Esaki ta tuma luga na na Sharm-el-Sheikh, na Egipto. Den e periodo 2020 pa 2022, Planeta Tera a conoce un racha di ola di calor, tormenta, tifon y horcan devastado, yobida torencial, inundacionnan cubriendo areanan enorme, candelanan forestal y tambe e pio secura den siglo, na diferente parti di mundo causando cu riunan grandi a casi seca por completo y finalmente perdida grandi di cosechanan den agricultura y perdida alarmante di bida animal salvahe.
E impactionan di cambio climatico ta grandi, afectando economianan, siguridad alimentario, salud, bienestar y hasta e funcionamento di democracia rond mundo. Den un serie compacto di ocho articulo, Rainbow Warriors Core Foundation (Resilient Worlds International) lo cubri tur aspecto di cambio climatico, nan relevancia pa Aruba, e instrumentonan y campañanan clave pa accion, mitigacion y adaptacion climatico y na final produci un rapport cu e status quo y recomendacionan pa accion climatico di acuerdo cu e cuadro pa esaki di Nacionnan Uni pa Aruba.
CAMBIO CLIMATICO Y E NECESIDAD PA ACTUA
Cambio climatico ta referi na cambionan a largo plazo di temperatura y patronchi di tempo. E cambionan aki por ta natural manera causa pa variacion den e ciclonan solar. Pero desde e comienzo di siglo XIX (19) actividadnan humano ta e principal motor di cambio climatico, principalmente a consecuencia di kimamento di combustibel fossil manera carbon, gas y petroleo.
Kima combustibel fossil ta genera gasnan di efecto invernadero (broeikasgassen, greenhouse gases) cu ta actua como un manta (deken) cubriendo henter Tera, atrapando calor di solo y elevando e temperatura. Algun ehempel di gasnan di efecto invernadero cu ta causa cambio climatico ta dioxido di carbon, methano, Esaki nan ta procediente di uso di diesel of gasolin pa corre auto of kima carbon, azeta of gas
pa keinta edifcio. Rosa tereno y kapmento di mata den boske tambe por libera dioxido di carbon.
Dumpnan pa sushi ta un fuente importante di emision di methano. Energia, industria, transporte, edificionan, agricultura y e uso di suelo ta principal emisor di gasnan di efecto invernadero. Hopi hende ta kere cu cambio climatico ta nifica temperaturanan mas halto. Pero aumento di temperatura ta solamente e principio di e historia. Pasobra Tera ta un sistema, den cual tur cos ta conecta, cambio den un area ta influencia cambio den tur otro area.
PROJECT PARADIGM
Consecuencianan di cambio climatico ta inclui awor, entre otro, secura intenso, scarsedad di awa dushi, candela di mondi, aumento di nivel di lama, inundacion, dirtimento di capanan polar di ijs, tormentanan catastrofico y un disminucion di biodiversidad, incluyendo di especie pa consumo humano. Cada aumento den keintamento global ta importante.
Den un serie di rapport di Nacionnan Uni, miles di cientifico y oficialnan di gobierno ta di acuerdo cu un aumento di temperatura global cu no mas cu 1.5° C lo yuda nos evita e peor impactonan di cambio climatico y mantene un clima habitabel. Sinembargo, e politica actual ta punta den direccion di un aumento di temperatura di 2.8° C na final di siglo.
E emisionan causando cambio climatico ta bin di tur parti di mundo, pero algun pais ta genera mas cu otro. E 100 pais emisor mas abao ta genera apenas 3% di e total, e 10 pais emisor mas grandi 68%. Tur pais tin cu actua, pero esnan cu ta crea mas problema tin un responsabilidad mas grandi pa actua prome.
Nos ta enfrenta un reto grandi, pero ya ta dispone di solucionan. Hopi solucion pa cambio climatico por aporta beneficio economico y na mes momento mehora nos bida y proteha e medio ambiente. Nos ta conta cu framework y acuerdonan global pa guia e proceso di accion climatico manera e Sustainable Development Goals, e UN Framework Convention on Climate Change y Acuerdo di Paris.
Tin tres categoria amplio di accion: reduci emisionan, adaptacion na impactonan climatico y financia ahustenan necesario. Cambio pa energia renovabel lo reduci emisionan cu ta provoca cambio climatico. Aunke tin un cantidad cada bes mas grandi di pais cu compromiso pa yega na “net zero emissions” na 2050, e realidad ta cu mitar di tur reduccion di emision mester keda concretisa promer cu 2030 pa
mantene e keintamento global bao di 1.5° C.
Produccion di combustibel fossil mester reduci aproximadamente 6% pa aña entre 2020 y 2030. Adaptacion na consecuencianan climatico ta proteha hende, negoshi, medio di subsistencia, infrastructura y medio ambiente. E ta cubri esnan actual y pronostica pa futuro. Adaptacion mester tin tur caminda, pero cu prioridad pa esnan mas vulnerabel y menos recurso pa enfrenta riesgo climatico. Accion climatico ta requiri inversionan financiero substancial di parti di gobierno y empresanan. Pero inaccion ta sali hopi mas caro. Na nivel internacional e paisnan desaroya y emisornan mas grandi tin e responsabilidad pa yuda crea mecanismonan financiero pa paisnan mas vulnerabel of cu menos recurso financia e ahustenan necesario.
ENFOKE RIBA ISLANAN CHIKITO DEN DESAROYO
Cambio climatico por afecta nos salud, agricultura, cria y pesca, vivienda, seguridad y trabao. Islanan Chikito den Desaroyo (Small Island Developing States) ta mas vulnerabel na impactonan climatico. Erosion di areanan costal, aumento di nivel di laman, intrusion di awa salo, scarsedad di awa dushi, degradacion di tereno pa agricultura y disminucion di biodiversidad ta particularmente impacta isla y tambe desaster natural manera tormenta, horcan, inundacion y secura.
Ta premira cu refugiadonan climatico lo aumenta drasticamente den cantidad, cu un parti substancial procediente di Islanan Chikito den Desaroyo cu literalmente ta corre e riesgo di desaparece den laman. No ta por nada cu e promer version di e Environmental Vulnerability Index di Naciones Uni a ser crea y publica na 2004 basa riba e vulnerabilidad di islanan chikito dor di e South Pacific Applied Geoscience
Commission na Fiji, den cual ta usa 50 “smart indicators” pa calcula e vulnerabilidad di medio ambiente di un pais pa futuro impactonan.
Y segun e Global Climate Risk Index(CRI) 2020 compila pa e NGO GermanWatch Aruba ta califica como un pais vulnerabel.


text:
Awe 12 di aprel 2021 tin 109 kaso aktivo di Covid-19 na Boneiru. Di e 9 resultadonan di tèst ku a drenta, 2 a resultá di ta positivo. 2 persona a rekuperá di Covid-19. En total tin 17 persona den hospital pa motibu di Covid-19. Tin 10 persona hospitalisá na Boneiru, 5 ta haña kuido intensivo. Tin 2 persona den hospital na Aruba i 5 persona den hospital na Colombia.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Keda kas pa no kontagiá otro persona pafó. Pa baha e sifra di kontagio ta importante pa mantené e reglanan di higiena.


text:
aruba tourism authority
-
News
Noel WerlemanSeptember 23, 202265
Nicole Hoevertsz contento cu ATA
Secretaria General di COA, Sra. Nicole Hoevertsz “Tanto Comite Olimpico y Aruba Tourism ta kere den excelencia, ta kere den…Read More »
-
News
Noel WerlemanSeptember 23, 202267
Wanda Broeksema ta elabora riba firmamento
Presidente di COA, Sra. Wanda Broeksema “Acuerdo cu Aruba Tourism Authority ta un stap grandi den e bon direccion pa…Read More »
-
News
Noel WerlemanSeptember 22, 202265
A.T.A. y C.O.A. ta asocia nan mes
Ya caba pa algun tempo Aruba Tourism Authority y Comite Olimpico Arubano ta den combersacion pa firma un acuerdo cu…Read More »


text:
Playoff klase A
Kòrsou 21 – Òktober 2022
Resultado di kampionato MCB CSB
E gran final di klase A a sigui ku e ekipo di Pichingolo A enfrentando e ekipo di Souax A, ku Souax ariba 1-0 den e bèst òf 5.
Souax a sali for di promé inning i pone e pouta di e wega anotando 2 kareda, despues 2 den di 2 inning, 5 den di 3 inning i finalmente 2 den di 4 pa totalisa 11 kareda, pa apoyá e gran trabou di J’Dah Girigorie ku a tira un no hit no rùn 11 pa 0 riba Pichingolo. Esaki ta pone nan lomba kontra muraya. Djadumingu Souax por bira kampion, òf Pichingolo por prolongá e serie bèst òf 5 aki.
Souax A : 11 kareda 7 hit 1 eror
Picher ganadó ‘JDah Girigorie
Mihó bate : Ashanty Alexandre 2-2
Pichingolo A : 0 kareda 0 hit 3 eror
Picher pèrdèdó : Taynise Prince Jacobus
Mihó bate :
Sigiente wega :


text:
Arte di Palabra ta un kompetensia literario na papiamentu pa hóben di skol avansá. Idea pa e evento akí a lanta na 1999, na okashon di introdukshon di papiamentu komo materia obligatorio den enseñansa avansá.
E buki Pòtpurí Arte di Palabra 2019 akí ta kontené un pòtpurí di poesia, kuenta i haiku ku a sobresalí di 2014 te 2018. E publikashon akí ta pa selebrá e di binti aniversario di e evento Arte di Palabra. E buki akí ta sigui e buki Pòtpurí Arte di Palabra 2014 ku ta kontené e obranan sobresaliente di 2000 pa 2013. Nos ta spera ku Pòtpurí Arte di Palabra 2019 lo ta un fuente di inspirashon pa un i tur.


text:
Inspeccion di Salud Aruba (IVA) a ricibi notificacion cu un cierto produccion (batch) di e remedi di sucu metformine a wordo saca for di mercado. E produccion di remedi a wordo saca for di mercado door cu den e materia prima di e remedi (metformine), a haya un nivel mucho halto di e kimico N-Nitrosodimethylamine (NDMA).
NDMA ta un kimico cu probablemente por causa cancer. Sinembargo e riesgo pa haya cancer door di uza un remedi cu ta contamina cu NDMA ta hopi chikito. Na Aruba, solamente e remedi metformine cu ta wordo duna cu receta abou nomber di Glucient® di e fabrica Consilient Health/Goodlife Pharma a wordo saca for di mercado.
Tin remedinan di metformine di otro fabricanan tambe cu un cierto produccion contamina, pero na Aruba e produccion contamina aki no a wordo importa. Pues pashentnan na Aruba cu otro marcanan di e remedi metformine por sigui bebe esaki normalmente y no mester haci nada.
Den e caso cu un pashent a ricibi un produccion di e remedi Glucient® SR 500mg cu tabata contamina, e botica mes a tuma contacto cu e pashent pa entrega e remedi aki bek. Segun informacion ricibi di e botica, un cantidad chikito di persona mester a entrega nan remedi bek.
Si bo ta uza e remedi Glucient® SR 500mg, IVA kier a avisa tur pashent pa por fabor controla e siguiente ‘charge/lot nummers’ riba bo paki di remedi: 3081844, 3081845, 3081846. E ‘charge/lot nummer’ por haya na banda riba e paki di remedi (mira e potret adhunto pa un ehempel).
Solamente si bo remedi ta cuadra cu e ‘charge/lot nummers’ menciona akiriba y bo no a wordo contacta door di bo botica, mester tuma contact cu bo botica pa entrega esaki. Eynan lo ricibi mas informacion di e boticario.
E Inspectora di Remedi, sra. Roselynn Angela, ta pidi tur pashent cu tin pregunta y/of un preocupacion pa nan tuma contacto cu nan botica. Inspectie Volksgezondheid Aruba lo informa pueblo si tin cualkier cambio.


text:
Reunion entre Minister Presidènt Rutte di Hulanda i Minister Presidèntnan di Aruba, St. Maarten i Kòrsou
Publiká riba 05 Òktober 2021
Willemstad – Djaluna mainta dia 4 di òktober 2021 tabatin un reunion entre Minister Presidènt sr. Mark Rutte di Hulanda, Minister Presidènt sra. Evelyn Wever-Croes di Aruba, Minister Presidènt sra. Silveria Jacobs di St. Maarten i Minister Presidènt di Kòrsou sr. Gilmar Pisas.
E reunion aki ta tuma lugá kada kuartal kaminda kada bes e reunion ta keda presidí pa un di e paisnan den Reino.
E biaha aki a toka turno pa e Minister President di Aruba sra. Evelyn Wever-Croes presidí e reunion.
Durante di e reunion ta atendé puntonan ku tin di haber ku e situashon den Regio, interkambiá di idea i pensamentu riba puntonan ku e paisnan tin komun i kon por traha huntu pa yega na solushon pa ku e puntonan aki.
E siguiente reunion lo ta dia 10 di yanüari 2022.


text:
Diamars awor nos lo tin nos prome entrevista cu nos candidato nobo di Mep, Marco Berlis. Esaki lo wordo pasa riba Facebook riba su pagina Oficial; “Marco Berlis Oficial.” E entrevista lo ta 7:30pm. Sintonisa y join nos den e entrevista exclusivo aki den cual bo por siƱa conose Marco mas di serca, su vision, su curason, su caracter y tambe su intencionnan. Nos ta bibando den un tempo cu nos Pueblo ta buscando candidatonan serio, transparente y cu kier traha na bienestar di nos Pais. Hendenan cu no ta buscando nan propio interes y beneficionan. Aki bo ta bai conose un candidato cu lo papia cu frankesa y to-the-point. Sintonisa nos Diamars awor pa bo mes wak y compronde kiko nos ta bisando.
Pesey Aruba, e ta tempo pa nos uni. E ta tempo pa nos realisa cu nos mester sera cabes y pensa, planifica y traha huntu pa e bienestar di nos pais Aruba.
More…


text:
Description
Tráfiko sosial tur dia ta pèstá di disturbionan riba tereno di komunikashon. Hendenan ta rabia ku otro, pleita, zundra, keda numá i hasta bringa, tira etc.
I … semper ta falta di e otro ku kosnan a Sali for di man.
Ta kua anto ta e sekreto di e par di hendenan ku ta logra keda trankil i sigui purba pa logra metanan stipulá evitando problema di komunikashon?
E workshop komunikashon Win – Win ta brinda e 9 prinsipionan ku un komunikado profeshonal ta apliká.
E 9 prinsipionan ei ta e base pa tur tipo di komunikashon manera skucha empátiko, duna i risibí feedback, hasi entrevista, partisipá profeshonalmente den un reunion, anda ku konflikto i solushoná problema, negosiá, skibi relato, presentá dilanti un públiko.
i tambe pa organisá e komunikashon den un organisashon
Metodo
E wòrkshòp ta konsistí di 3 seshon di ménos ku un ora.
Esaki ta brinda e kursista espasio pa pasa poko poko dor di e materia. Reflekshonando riba e kontenido.
Pa stimulá e reflekshon – promé ku kada seshon – e kursista ta risibí un ehersisio pa tèst su konosementu i su aktitut riba e materia ku lo wòrdu kubri.
Anto durante e seshon e por kompará su kontestanan ku e teoria ku ta bini dilanti.
Pa risibí un sertifikado tin ku entrega e ehersisio despues di kada seshon komo prueba ku a pasa dor di henter e workshop.
Preis
Pa hasi e workshopnan aksesibel pa mas tantu hende pusibel nos ta mantené un preis di Afl. 75,00 pa seshon.
Pues e training Komunikashon Win-Win ta kosta total Afl. 225,00.
Depositá e suma riba kuenta no 62123001 di LERO Corporate Communication na MCB bank. Komo deskripshon ta pone number di e workshop.
Djis e-mail nos komprobante di e pago i nos lo duna akseso na e workshop.


text:
Scirbi pa : Stichting Juancho Irausquin
Juan Enrique (Juancho) Irausquin, a nace riba 3 di December 1904. Juancho tabata un persona cu tabatin e vision pa desaroya y salbaguardia Aruba. Vision pasobra na e momento cu Juancho a bay den politica Aruba no tabata un isla cu tabata conoce turismo.
E tempo ey e rafinaderia tabata e único pilar Juancho tabata desea un otro entrada pa Aruba, pa Aruba no depende di Lago cu tabata e pilar di entrada principal pa Aruba. Juancho tabata ker un segundo pilar di entrada por se acaso Lago lo sera un dia. Hopi hende e tempo ey a bisa cu Lago lo nunca sera. Pero nos tur sa cu loke Juancho a premira a pasa tambe na Aruba differente biaha y awo e rafinaderia ta sera.
Juancho tabatin un vision di un futuro di Aruba, cu su politiconan contricante no por a imagina. Juancho tabata kere den su pais y e potencial di turismo pa Aruba. E di nos ta bay bira un “Miami chikito”. Otro politico tabata bise cu esei no ta possibel. Ta ken lo ker bin Aruba? “Ta kabrito ta bay keda den e hotel”. Pero Juancho su fe den su vision y den su pueblo amabel tabata hopi grandi. Su experiencia como director di banco a yude pa traha un plan pa su vision bira realidad. Nos tur ta mira con turismo a bira e curazon di nos economia. Cu e entrada di turismo Juancho Irausquin un trese un era nobo pa Aruba. E fundeshi economico di nos pais a wordu poni dor di Juancho Irausquin.
Den tempo di Juancho, 1950, no tabatin nada na e banda Noord di nos isla na unda awo tur nos hotelnan ta. Juancho a sigi cu su plan pa traha e prome hotel. El a para den mondi cu kabrito, wak nos playanan blanco y a pone imagina nos prome hotel grandi cu yen di turista. E la traha e caminda, tubo di awa y coriente, traha nos hotel, cu tabata Aruba Caribbean Hotel cu a habri na aña 1959. Un vision cu a bira realidad. Ainda nos por admira e hotel cu awo ta Hilton Hotel.
Juancho Irausquin a pone nomber di Aruba ariba mapa Internacional y a habri caminda pa miles y miles Arubiano por labora den sector di Turismo. Juancho Irausquin ta e fundador di Turismo, e persona cu tabatin e vision pa Aruba. E vision di Juancho Irausquin a trese desaroyo y prosperidad pa Aruba. Su plan pa garantisa entrada pa Aruba a traha na momento cu Lago di berdad a sera y asina a salbaguardia Aruba hasta despues cu e no tabatey mas. Awor Turismo ta nos pilar di entrada mas grandi di Aruba cu mas cu 1.5 million turista. Loke Aruba ta awe ta danki na e vision di Juancho Irausquin. Un Arubiano cu un vision grandi a demonstra cu un persona por hasi un diferencia. Te awe nos ta biba y gosa di e vision di Juancho Irausquin. Un heroe di nos pais cu a bay laga nos riba 20 juni 1962. E merece di wordo recorda.


text:
Kico bo por siña di filosofia?
Enespecial den e temporada di pandemia aki a haci e pregunta aki:
Gobierno mundial mester haci vacunacion contra covid obligatorio?
Of cada persona mester keda cu e derecho di vacuna?
E filosofonan mester pensa riba e dilema aki. Anan mester analisa cada posibilidad y traha un relato cu e contesta di cada decision.
Esaki ta siña cada persona expresa exactamente loke e ta pensa y por sa dicon e ta pensa asina. Tambe ta siña distingui argumento fuerte of fofo for di otro. Fuera cu tin diferente pensamento/ solucion riba mesun topico.


text:
Departamento di Agricultura, Cria y Pesca ta reconoce e importancia di e insectonan aki
Oranjestad – Manera ya ta conocir e abeha ta hunga un papel importante den e sobrevivencia di e flora y fauna rond di mundo como tambe pa cu e reproduccion di un cantidad grandi di frutanan y berduranan cu ta wordo consumi diariamente manera ta tomati, maishi, awakati y apel.
Mirando con importante e insectonan aki ta Departamento di Agricultura, Cria y Pesca tin como tarea e proteccion di e insectonan aki riba nos isla pa cual motibo a crea e seccion di Apicultura di Santa Rosa unda cu ta rescata y realoca abehanan cu ta den peliger y cu ta forma un molester pa cuidadanonan. Den e seccion aki e specialista di aheha di Santa Rosa ta cuida y produci honing local cual ta wordo bendi y como tambe usa pa cu produccion di binja local traha di honing. Tambe e seccion di Apicultura ta wordo usa grandemente como centro di informacion na alumnonan di scol unda cu un casita special a wordo traha pa asina studiantenan por observa e comportacion y tarea di abeha den un area protehi.
Pa por cumpli cu e tarea aki Santa Rosa ta ofrece servicio unda cu ta recohe abehanan cu ta forma un molester pa habitantenan cual servicio ta completamente gratis. Aki specialistanan di Santa Rosa ta usa tactica y conocimento pa recohe y realoca e insectonan aki den un forma structura cu no ta causa danjo ni trauma na e abehanan.
Departamento di Agricultura, Cria y Pesca ta segura cu e servicio di recohemento di abeha ta completamente gratis unda cu e Apicultornan di Santa Rosa por wordo reconoci na e logo di Santa Rosa riba nan uniform.
Durante e ultimo simanan Santa Rosa a ricibi differente yamada indicando cu personanan no authoriza ta haci uso di e nomber di Santa Rosa pa recohe abeha y cobra pa cu e trabou aki pa cual motibo kier pidi pueblo pa tuma contacto cu e Departamento na 5858102 si acaso algun persona haci uso di e nomber di Santa Rosa pa collecta abeha y cobra pa cu e trabou aki.
“BAN SOSTENE NOS CULTURA , PRACTICA CRIA, PESCA Y AGRICULTURA”


text:
KRALENDIJK — Awe mainta SKAL i FUNDASHON Akademia Papiamentu, relashoná ku dia internashonal idioma materno, a organisá un diktado. E tabata spesialmente pa hendenan di 60 aña òf mas. Solamente un persona a partisipá mainta na e diktado ku ta Rudolf Wout. E aña akí diktado na papiamentu ta dediká na outor Monica Clarinda, ku a skirbi vários buki pa mucha na papiamentu. SKAL i FUNDASHON Akademia Papiamentu a skohe Clarinda pa su dedikashon na idioma papiamentu. Pa basta tempu kaba ta organisá diktado na papiamentu riba Dia Internashonal di Idioma Materno, esta 21 di febrüari. Meta prinsipal di e diktado ta pa krea konsientisashon pa papiamentu i pa skirbimentu di e idioma segun ortografia ofisial. Awe djabièrnè 21 di febrüari ta organisá diktado na papiamentu pa hende di 60 aña i mas i pa públiko en general, ku a tuma lugá na Biblioteka Públiko 10’or di mainta. Públiko en general por partisipá na e diktado 7’or di anochi. Banda di esei e aña akí Komunidat di Skol Boneiru a partisipá pa di promé biaha na e diktado. Papiamentu ta un idioma usá den tur gremio di nos komunidat i ta papiá pa un mayoria grandi na Boneiru. Apesar di papiamentu su historia, el a sa di surpasá tur lucha i kolonialismo. Gobièrnu a ofisialisá uso di nos idioma materno den korespondensia ku su pueblo i ortografia pa Boneiru. Pueblo por ta orguyoso di su idioma materno.
Riba potrèt na mesa Elsmarie Beukenboom di Akademia Papiamentu i Rudolf ‘Dolfi’ Wout.


text:
KRALENDIJK – Chachacha Beach a haña ‘Face Lift’. A duna e sitio un kolo di fèrf nobo, pa esaki tin un bista mas atraktivo. Aparte di fèrf, a pone diferente banki di betòn, kreando un bon área pa hende reuní. Ta notabel den e área ku hende ta bishitá e sitio spesialmente durante fin di siman, den ambiente familiar. Awor e lugá ta poko mas apropiá pa un enkuentro. Ta bon pa menshoná pa kada usuario kumpli ku reglanan di entre otro limpiesa, pa e lugá ta semper na otro pa tur ku deseá pa sinta i disfrutá di laman, òf wak otronan landa.
Kombinashon di potrèt ta duna un bista di e sitio aktualmente den un bachi nobo manera ta bisa.


text:
Sint Eustatius bou di supervishon di Reino
Sint Eustatius ta haña un instrukshon (aanwijzing) di minister Plasterk (Asuntunan Interno i Relashonnan di Reino) pa e isla kumpli ku e konsehonan di e Kolegio di Supervishon Finansiero (Cft) tokante presupuesto i maneho finansiero. Na 2014 entidat públiko Sint Eustatius a akumulá défisitnan supstansial, i ekspektativa pa 2015 tambe ta preokupante. Medidanan drástiko ta nesesario pa bolbe pone gastunan bou di kòntròl. Pa prevení ku e presupuesto entretantu ta sigui empeorá, for di awor e isla no por hasi kompromiso finansiero nobo mas.
Sint Eustatius ta haña un instrukshon (aanwijzing) di minister Plasterk (Asuntunan Interno i Relashonnan di Reino) pa e isla kumpli ku e konsehonan di e Kolegio di Supervishon Finansiero (Cft) tokante presupuesto i maneho finansiero. Na 2014 entidat públiko Sint Eustatius a akumulá défisitnan supstansial, i ekspektativa pa 2015 tambe ta preokupante. Medidanan drástiko ta nesesario pa bolbe pone gastunan bou di kòntròl. Pa prevení ku e presupuesto entretantu ta sigui empeorá, for di awor e isla no por hasi kompromiso finansiero nobo mas.


text:
Koper
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Koper ta un elemento kímiko ku un simbolo di Cu (Latin: cuprum) i un number atomiko di 29. E ta un metal duktibel, ku un konduktivisat termal i elektriko hopi haltu. Koper puru ta hopi moli i maleabel, anto ora e superfisie ta recien exponí e tin un koló ros-oraño. E ta wordu usa komo konduktor termiko i elektriko, material di konstrukshon i komo komponente pa varios meskla di metal, manera plata usa den prenda i moneda.


text:
Oranjestad-Despues cu e atleta masculino Stuart Smit a logra medaya di brons pa Aruba den e competencia Open di Mexico 2014 G1 teni na Aguascalientes. Diadomingo e atleta femenino, Monica Pimentel a sigui den e pasonan di Smit, unda e tambe a logra conkista un di tres lugar y un medaya di brons pa Aruba. E atleta Pimentel mescos cu Smit tin mas cu un luna den un campo di entrenamento na Mexico unda e ta entrenando bou guía di e ex entrenador di e seleccion di taekwondo di Aruba, Sr. Julio Ramos.
E taekwondista Monica Pimentel pa varios aña a residencia na Hulanda y a bringa den varios competencia internacional na Europa y tambe den e continente America, semper representando Aruba. Den e Open Internacional de Taekwondo di Mexico na Aguascalientes, unda mas di 200 competidores di 30 país di henter e continente America a topa otro, Pimentel a bringa den e categoria -53 kilos y a enfrenta e mihornan di henter e continente den su categoria. Bringando 6 pelea en total tanto den e Panamericano y e Open di Mexico, Pimentel a logra su prome medaya grandi pa Aruba.
Comision di Subsidio hunto cu financiamento di Fundacion Lotto pa Deporte ta kere fielmente den e desaroyo di nos hoben atletanan. Pesey mes ta apoya y sostene atletanan elite manera Monica Pimentel pa por competi den torneonan grandi caminda e mihornan di mundo ta topa otro. Lotto pa Deporte y Comision di Subsidio ta felicita e taekwondista Monica Pimentel cu su medaya di brons obteni den e Open di Mexico na Aquascalientes, Mexico.


text:
Un evento di kareda, un primisia riba KòrsouRiba djadumingu 30 di novèmber 2014 lo tuma lugá e promé edishon di e KLM Curacao Marathon den e siudat di Willemstad, Kòrsou. Un primisia riba e isla. E evento di kareda aki lo ta pa grandi i chikí, kaminda skol-, empresa- , grupo i organisashonnan por partisipá […]
WILLEMSTAD – 31 di yüli 2014:- Ofisina di Turismo di Kòrsou (CTB) huntu ku Minister di Desaroyo Ekonómiko, sr. Stanley Palm ku grato plaser a risibí e notisia ku KLM lo agregá 2 vuelo mas pa Kòrsou entrante novèmber 2014. Adishonal di e vuelonan diario ku KLM ta ofresé entre Amsterdam i Kòrsou, entrante novèmber […]
WILLEMSTAD- Willemstad, 30 di yüli 2014:- JetBlue Airways a anunsiá su vuelonan nònstòp for di New York pa Kòrsou. Kuminsando 2 di desèmber, 2014, JetBlue lo ta e úniko aerolinea ku lo ofresé vuelonan nònstòp for di New York pa Kòrsou. Pa selebrá e ruta nobo, e aerolinea ta ofresiendo un promoshon di introdukshon bálido […]
JetBlue introduces new airlift from New York this DecemberWillemstad, Curaçao – July 30, 2014 – JetBlue Airways has announced its new non-stop service from New York to Curaçao. Beginning December 2, 2014, JetBlue will become the only airline to offer non-stop flights from New York to Curaçao. In celebration of the new route, the airline […]
WILLEMSTAD- 21 di yüli 2014: Ofisina di Turismo di Kòrsou (CTB) pa medio di esaki ta informá ku a koregí e erornan ku a keda hasí riba e plakat ku a entregá na Leroy Fer djaweps último. Den e entusiasmo pa duna rekonosementu na Leroy Fer no a nota ku tabatin eror den e teksto […]
WILLEMSTAD- 21 di yüli 2014: Resientemente Ofisina di Turismo di Kòrsou (CTB) a tene un ‘Road Show’ di 4 dia na e parti sùit di Florida. E programa a konsistí di un evento na Wedding Salon na Miami, ‘sales call’ na Brickell Travel, reunion i presentashon pa Top Vacations, presentashon pa prensa, reunion ku Travelmax […]
WILLEMSTAD- 14 di yüli 2014:- Durante di un seremonia festivo Ofisina di Turismo di Kòrsou (CTB) a honra 14 establesimentu ku a pasa e programa di sertifikashon di operador di Dive i restorant ku éksito. Ta trata aki di 12 operador di Dive i 2 restorant. Den kaso di operadornan di dive esaki ta e […]


text:
Charla : OBESIDAT (SOBRPESO) parti 2 Djamars 12 di NOVEMBER 2019 na Sentro di Bario Souax
Charla : OBESIDAT (SOBRPESO) parti 2 Djamars 12 di NOVEMBER 2019 na Sentro di Bario Souax
Fundashon Pro Souax, Sentro Médiko Souax i Sentro di bario Souax ta anunsiá ku e siklo di charla mensual na enkargo di Dr. Octavio Oliva, dòkter di kas pa bario di Souax ta kontinuá djamars 12 di novèmber próksimo. E luna aki Dr. Oliva ta kontiná ku e tópiko: OBESIDAT (SOBREPESO). Un malesa ku mas i mas ta manifestando su mes den tur grupo di edat den nos komunidat.
Bin tende Dr. Oliva splika detayenan di e enfermedat aki; kon pa prevení sobrepeso i kiko pa hasi ora bo tin sobrepeso. Kon pa di forma natural i responsabel baha peso.
E charla ku ta tuma lugá na Sentro di Bario Souax ta di shet’or pa mitar di nuebe di anochi i entrada ta grátis. Lo tin amplio oportunidat pa hasi pregunta.
Fundashon Pro Souax ke animá tur habitante di bario di Souax, Zegu, Ser’i Kandela, Gato i bisindario i tur otro interesado pero tambe otro interesadonan pa asistí na otro charla interesante riba bo salú i kon kuida bo salú. `
Charla riba tópiko di salú públiko
Tópiko : OBESIDAT (SOBRPESO) parti 2
Oradó : Dr. Octavio Oliva
Dia : Djamars 12 di NOVEMBER 2019
Ora : Shet’or pa mitar di nuebe di anochi (19.00 – 20.30)
Lugá : Sentro di bario Souax
Entrada : GRÁTIS


text:
E agrikultura moderno a bira kompletamente dependiente di kombustibel fosil. E kombustibel fosil ta wòrdu usá na momento di plug, fris, sembra, ku fertilisantenan artifisial, pèstisidanan, transporte, buelonan di avion, empaketamentu etc. Por imaginá dos senarionan apokalíptiko: e preisnan di kombustibel ta subi hasiendo nos alimento impagabel i òf ta pone ku kombustibelnan fosil ta kaba ku konsekuensia ku e agrikultura industrial moderno lo stòp di eksistí.
Esaki tambe lo sòru ku nos kuminda lo bira impagabel. Espesialmente nos komo un isla kaminda mas di 90% ta wòrdu importá, nos lo sintié sigur. Danielle Nierenberg
direktora di e insituto “Worldwatch” na Washington a respondé e siguiente pregunta na e siguiente manera: Ta posibel ku e kunukeronan por permití nan mes di traha di un forma sostenibel i produsí sufisiente sin usa fertilisante regular?
Nierenberg: “Nos ta mira ku e preisnan di kombustibel ta oumentando kada bes mas. Pa e motibu aki e kostonan pa e kunukeronan rònt mundu ta subi kaminda nan mester di rekursonan ku ta rekerí uso di kombustibel fosil na gran kantidat manera fertilisantenan kímiko, pèstisidanan i otro produktonan kímiko. I no tin ningun indikashon ku pronto e preisnan di kombustibel lo baha konsiderablemente. Ku si agrikultura orgániko òf sostenibel por alimentá mundu Agrikultura i kombustibel fosil no ta kuestion realmente. E pregunta ta ku si nos por kontinuá ku un sistema alimentisio ku ta dependé asina tantu di kombustibelnan fosil. Mi no ta kere.
Un miar di hende ta sufri hamber i e agro-industria no ta logra alimentá nan. Bários estudionan ta mustra e agrikultura industrial no ta duna muchu mas rendimentu i, den algun kaso, inkluso ménos rendimentu.” Konkretamente esaki ta nifiká, ku nos mester desaroyá un sistema di agrikultura ku no ta dependé mas di kombustibelnan fosil; pues lokal, sin plug (no-till) i sin fertilisantenan artifisial i pèstisidanan kímiko. E agrikultornan ku ya ta trahando riba esaki, lo ta prepará riba e krísis den agrikultura. Por supuesto nos ta deseá na tuma bèrduranan for di e kunukeronan lokal ku ta entregá semanalmente na nos pakete!
Pa mas informashon : Roland 660-1456, Gianne 663-3878
4,003 Bia mirá, 4 Bia mirá awe


text:
Idioma ofisial
Idioma ofisial òf idioma oficial (Aruba) ta un lenga ku ta spesifiká komo tal den e konstitushon òf leinan di un pais, estado òf organisashon.
E idioma ofisial mas komun ta ingles, ku ta ofisialmente rekonosí na sinkuentiun (51) pais. Otro idiomanan ku ta ampliamente rekonosí ta árabe, franses, spaño i português. Papiamentu ta rekonosí komo idioma ofisial na Aruba, Kòrsou i Boneiru huntu ku hulandes, ku ta e idioma ofisial komun dentro di Reino Hulandes. Pafo di Reino hulandes e ta idioma ofisial na Bélgika i Sürnam.
Pais òf estadoEditá
Uzo di idioma ofisial ta obligatorio pa tur servisio ofisial di e estado (atministrashon i organonan di gobiernu, kortenan di hustisia, registronan publiko, dokumento atministrativo etc.), i tambe pa tur fasilidat privá ku ta dirigi riba publiko en general.
VariantenanEditá
Mitar di e paisnan di mundo, esta 178 pais, tin un idioma ofisial. Algun ta rekonosé un solo lenga ofisial, manera Fransia i Alemania. Otronan ta rekonosé mas ku un idioma ofisial, manera Haiti, Finlandia, Suisa, Canada, Luxemburg, Bélgika i Afganistan. Na diferente pais tin un lenga ofisial na nivel nashonal, pues pa e pais, banda di otro idioma(nan) ofisial ku ta na nivel regional. Ehempel di esaki ta Italia, Filipinas, Spaña, Hulanda i Irak. Finalmente algun pais tin un (òf mas) idioma ofisial den praktika (de facto), pero esaki(nan) no ta previsto den nan konstitushon. Esaki ta e kaso na Mexico, Australia, Belize, Chile, Etiopia, Eritrea, Gambia, Guinea-Bissau, Tanzania, Mauritania, Suesia, Reino Uni i e estado di Vatikano.
Paisnan spesifikoEditá
ArubaEditá
Desde 2003 Papiamentu ta idioma ofisial na Aruba banda di hulandes, ku ta utilisá mas tantu den gobiernu, enseñansa i hurisprudensia.
BélgikaEditá
E idiomanan ofisial di Bélgika ta franses, hulandes i aleman, komo e pais tin tres komunidat lingwístiko. Vlaanderen ta un teritorio di habla hulandes. Walonia ta un region ku ta ofisialmente bilingwe: franses i aleman.
HaïtiEditá
Haiti tin dos idioma ofisial. Haitiano (kreyòl ayisyen), un idioma krioyo basá riba e franses leksikal, a keda rekonosí den artikulo 213 di konstitushon di Republika di Haiti na 1987. Kasi tur haitiano ta papia haitiano krioyo komo nan prome lenga; un minoria ta papia franses komo di dos lenga. Franses a keda e idioma atministrativo desde e lei di independensia di Republika di Haiti na 1804.
KòrsouEditá
Kòrsou tin tres idioma ofisial: papiamentu, hulandes i ingles. Esaki ta basá riba e "ordenansa idiomanan ofisial" di 2007 di Antias Hulandes ku Kòrsou a adoptá ora ela bira un pais outónomo na 2010.[1] E ta stipula pa gobièrnu komuniká den maske ta un dje idiomanan ofisial ora ta trata di komunikashon en general. Den praktika gobièrnu di Kòrsou ta hasi kasi tur komunikashon den kuater idioma, inkluyendo spaño ku tambe ta wordu basta papiá. Komo idioma di instrukshon den enseñansa por usa tur tres idioma ofisial. Papiamentu ta idioma mas papiá.
HulandaEditá
Hulandes ta e idioma ofisial di Hulanda. Na nivel regional fries ta e di dos lenga ofisial na provinsia di Friesland. Na "Caribisch Nederland", konsistiendo di e islanan Boneiru, Saba i Sint Eustatius, papiamentu i ingles tambe ta e idioma ofisial banda di hulandes. Papiamentu ta e lenga mas papiá na Boneiru i ingles na Saba i Sint Eustatius. Tur tres idioma por wordu usá den kontakto ku gobiernu, den enseñansa i atministrashon hurídiko.[2] Hulanda a rekonosé tambe komo idioma regional e lenganan limburgues, nedersakso, yiddis i sinti-roma.
MerkaEditá
Riba nivel federal di Estadonan Uni di Merka nunka un idioma ofisial a wordu aseptá. Sinembargo ingles ta indiká komo idioma ofisial den 32 di e 50 estado i den e sinku teritorio merikano.[3] Aparte di dje estado di Hawaï a elegi un di dos idioma ofisial (awayen), estado di Alaska a rekonose un 20 idioma indigeno i diferente teritorio merikano a adoptá un di dos idioma ofisial (spaño na Puerto Rico, chamorro na Guam i samoano na Samoa merikano). Apesar di e presensia di komunidatnan di habla franses i spaño na Merka ningun di e sinkuenta estado a akseptá e idiomanan aki komo di un dos idioma ofisial.
Organisashonnan internashonalEditá
Algun organisashon internashonal tin idioma ofisial i/òf idioma di trabou.
Nashonnan UniEditá
Organisashon Nashonnan Uni ta empleá seis (6) idioma ofisial (árabe, ingles, spaño, franses, mandarin, ruso) i ta tradusi tur prosedura i debate den e seis idiomanan ofisial aki.
Union OropeoEditá
Den kaso di Union Oropeo no tin un preferensia pa un idioma di kualkier estado-miembro. E organisashon ta rekonosé 24 idioma ofisial, representando tur idioma ofisial di e estadonan-miembro, eksepto e idioma luksemburgues i turko. Den e 24 idiomanan aki tur akto legislativo ta wordu tradusi.